CELEX: 22003D0086
Language: hr
Date: 2003-06-20 00:00:00
Title: Odluka Zajedničkog odbora EGP-a br. 86/2003 od 20. lipnja 2003. o izmjeni Protokola 31 uz Sporazum o EGP-u, o suradnji u posebnim područjima koja su izvan četiri temeljne slobode

11/Sv. 97
            
            
               HR
            
            
               Službeni list Europske unije
            
            
               54
            
         22003D0086
   
               L 257/44
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 86/2003
   od 20. lipnja 2003.
   o izmjeni Protokola 31 uz Sporazum o EGP-u, o suradnji u posebnim područjima koja su izvan četiri temeljne slobode
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum izmijenjen je Odlukom Zajedničkog odbora EGP-a br. 100/2000 od 10. studenoga 2000. (1).
            
         
               (2)
            
            
               Primjereno je proširiti suradnju ugovornih stranaka Sporazuma kako bi se uključila Odluka br. 2045/2002/EZ Europskog parlamenta i Vijeća od 21. listopada 2002. o izmjeni Odluke br. 1720/1999/EZ o usvajanju niza djelovanja i mjera s ciljem osiguranja međudjelovanja i pristupa transeuropskim mrežama za elektroničku razmjenu podataka između uprava (IDA) (2).
            
         
               (3)
            
            
               Primjereno je proširiti suradnju ugovornih stranaka Sporazuma kako bi se Odluka br. 2046/2002/EZ Europskog parlamenta i Vijeća od 21. listopada 2002. o izmjeni Odluke br. 1719/1999/EZ o nizu smjernica, uključujući i određivanje projekata od zajedničkog interesa, za transeuropske mreže za elektroničku razmjenu podataka između uprava (IDA) (3).
            
         
               (4)
            
            
               Protokol 31 uz Sporazum trebalo bi stoga izmijeniti, kako bi se omogućilo odvijanje te proširene suradnje s početkom od 1. siječnja 2003.,
            
         ODLUČIO JE:
   Članak 1.
   Članak 17. stavak 4. Protokola 31 uz Sporazum mijenja se kako slijedi:
   
               1.
            
            
               U drugoj alineji (Odluka br. 1719/1999/EZ Europskog parlamenta i Vijeća) dodaje se:
               „ , kako je izmijenjena:
               
                           —
                        
                        
                           
                              32002D2046: Odlukom br. 2046/2002/EZ Europskog parlamenta i Vijeća od 21. listopada 2002. (SL L 316, 20.11.2002., str. 4.).”
                        
                     
         
               2.
            
            
               U trećoj alineji (Odluka br. 1720/1999/EZ Europskog parlamenta i Vijeća) dodaje se sljedeće:
               „ , kako je izmijenjena:
               
                           —
                        
                        
                           
                              32002D2045: Odluka br. 2045/2002/EZ Europskog parlamenta i Vijeća od 21. listopada 2002. (SL L 316, 20.11.2002., str. 1.).”
                        
                     
         Članak 2.
   Točka I. (Projekti od zajedničkog interesa) u Prilogu 3. Protokolu 31 uz Sporazum mijenja se kako slijedi:
   
               1.
            
            
               Uvodni tekst zamjenjuje se sljedećim:
               „Države EFTA-e sudjeluju u sljedećim projektima od zajedničkog interesa u području transeuropskih mreža za elektronsku razmjenu podataka između uprava, koji proizlaze iz članka 3. stavka 1. Odluke br. 1719/1999/EZ Europskog parlamenta i Vijeća, kako je izmijenjena.”
            
         
               2.
            
            
               U odjeljku A (Općenito) dodaje se sljedeće:
               
                           „—
                        
                        
                           Uvođenje mreža koje olakšavaju suradnju između pravosudnih tijela (ovo vrijedi samo za Island i Norvešku).”
                        
                     
         
               3.
            
            
               Odjeljak B (Posebne mreže za potporu politikama i aktivnostima EMU-a i Zajednice) mijenja se kako slijedi:
               
                           (a)
                        
                        
                           šesta alineja zamjenjuje se sljedećim:
                           
                                       „—
                                    
                                    
                                       Telematske mreže u području obrazovanja i kulture, informacija, komunikacije i audiovizualnog sektora, posebno za razmjenu informacija u vezi s problematikom sadržaja na otvorenim mrežama i za promicanje razvoja i slobodno kruženje novih audiovizualnih i informacijskih usluga.”;
                                    
                                 
                     
                           (b)
                        
                        
                           osma alineja zamjenjuje se sljedećim:
                           
                                       „—
                                    
                                    
                                       Telematske mreže u područjima turizma, okoliša, zaštite potrošača i zaštite javnog zdravlja za potporu razmjeni informacija između ugovornih stranaka ovog Sporazuma.”;
                                    
                                 
                     
                           (c)
                        
                        
                           dodaje se sljedeće:
                           
                                       „—
                                    
                                    
                                       Telematske mreže koje doprinose ostvarenju ciljeva inicijative e-Europa i s njom povezanog akcijskog plana, posebno poglavlja o elektronskoj upravi, kojoj je cilj dobrobit državljana i poduzeća.
                                    
                                 
                                       —
                                    
                                    
                                       Telematske mreže u vezi s politikom iseljavanja, posebno putem uvođenja poboljšane razmjene elektronskih podataka s državnim upravama kako bi se olakšali postupci informiranja i savjetovanja (ovo vrijedi samo za Island i Norvešku).”
                                    
                                 
                     
         Članak 3.
   Ova Odluka stupa na snagu 21. lipnja 2003., pod uvjetom da je Zajednički odbor EGP-a (4) zaprimio sve obavijesti u skladu s člankom 103. stavkom 1. Sporazuma.
   Primjenjuje se od 1. siječnja 2003.
   Članak 4.
   Ova se Odluka objavljuje u odjeljku o EGP-u i u Dopuni o EGP-u Službenom listu Europske unije.
   
      Sastavljeno u Bruxellesu 20. lipnja 2003.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 7, 11.1.2001., str. 32.
   
      (2)  SL L 316, 20.11.2002., str. 1.
   
      (3)  SL L 316, 20.11.2002., str. 4.
   
      (4)  Ustavni zahtjevi nisu navedeni.